钦定古今图书集成/明伦汇编/闺媛典/第032卷 > 刘寂妻夏侯氏
## 钦定古今图书集成/明伦汇编/闺媛典/第032卷 > 刘寂妻夏侯氏

按《唐书列女传》：“刘寂妻夏侯，滑州胙城人，字碎金。父
长云，为盐城丞。丧明时，刘已生二女矣。求与刘绝，归
侍父疾。又事后母以孝称。五年父亡，毁不胜哀，被发
徒跣，身负士作冢，庐其左，寒不绵，日一食者三年。诏
赐物二十段，粟十石，表异门闾。”后其女居母丧，亦如
母行官，又赐粟帛，表其门。